་། །ཀླ་ཀློ་ཚེ་
རིང་ལྷ་དང་ནི། །ལོག་ལྟ་སངས་རྒྱས་ཀྱིས་སྟོངས་པ། །ལྐུགས་པ་འདི་དག་
མི་ཁོམ་བརྒྱད། །ཅེས་པ་ལྟར། དེ་ཡང་དམྱལ་བར་སྐྱེས་ན་ཚ་གྲང་གི་སྡུག་
བསྔལ་ཤིན་ཏུ་དྲག་པོར་མྱོང་བས་ཆོས་བྱེད་དུ་མི་ཁོམ། ཡི་དྭགས་སུ་སྐྱེས་
ན་བཀྲེས་སྐོམ་གྱི་སྡུག་བསྔལ་གྱིས་ཆོས་བྱེད་དུ་མི་ཁོམ། དུད་འགྲོར་སྐྱེས་
ན་བླུན་རྨོངས་བཀོལ་སྤྱོད་ཀྱི་སྡུག་བསྔལ་གྱིས་ཆོས་བྱེད་དུ་མི་ཁོམ། ཀླ་ཀློ་
སྟེ་ཡུལ་མཐའ་འཁོབ་ཏུ་སྐྱེས་ན། མ་བག་མ་ལེན་པ་སོགས་ལོག་པའི་ཆོས་
ལ་སྤྱོད་ཅིང་། ཆོས་སྟོན་པའི་དགེ་བའི་བཤེས་གཉེན་དང་འཕྲད་པ་མེད་པ་

སོགས་ཀྱིས་ཆོས་བྱེད་དུ་མི་ཁོམ། ལྷ་ཚེ་རིང་པོར་སྐྱེས་ན་ཆོས་ལ་སེམས་པའི་
འདུ་ཤེས་མེད་པས་ཆོས་བྱེད་དུ་མི་ཁོམ། དགེ་སྡིག་གི་ལས་དང་། བདེ་སྡུག་
གི་འབྲས་བུ་མེད་པར་ལྟ་བའི་ལོག་ལྟ་ཅན་དུ་སྐྱེས་ན། སེམས་རྒྱུད་ལོག་ལྟས་
བཅོམ་པས་ཆོས་བྱེད་དུ་མི་ཁོམ། སངས་རྒྱས་ཀྱིས་སྟོངས་པ་སྟེ། སངས་རྒྱས་
མི་བྱོན་པའི་མུན་པའི་བསྐལ་པར་སྐྱེས་ན། སངས་རྒྱས་ཀྱི་བསྟན་པ་མེད་པས་
ཆོས་བྱེད་དུ་མི་ཁོམ། ངག་དང་སེམས་ལྐུག་པར་སྐྱེས་ན། ངག་དང་སེམས་
ལས་སུ་མི་རུང་བར་གྱུར་པས་ཆོས་བྱེད་དུ་མི་ཁོམ། དེ་ལྟར་ན། ང་ཚོ་ནི་ད་
ལྟ་ཆོས་སྒྲུབ་པའི་འགལ་རྐྱེན་མི་ཁོམ་པའི་གནས་བརྒྱད་ལས་ཐར་ཏེ་དལ་
བ་བརྒྱད་ཚང་བས་ན། ཆོས་བསྒྲུབ་པ་ལ་དལ་བ་ཞེས་བྱ། ཡང་ཆོས་བསྒྲུབ་
པའི་མཐུན་རྐྱེན་ལ་རང་འབྱོར་ལྔ་དང་། གཞན་འབྱོར་ལྔ་སྟེ་བཅུ་ལས། དང་
པོ་མཐུན་རྐྱེན་རང་རྒྱུད་ནས་གཙོ་བོར་ཚང་དགོས་པའི་རང་འབྱོར་ལྔ་ནི། མི་
གྱུར་དབུས་སྐྱེས་དབང་པོ་ཚང་། །ལས་མཐའ་མ་ལོག་གནས་ལ་དད། །ཅེས་
པ་ལྟར། ད་ལྟ་རང་ཉིད་མི་ལུས་ཐོབ་ལ་ལུས་རྟེན་ཁྱད་པར་ཅན་གྱི་འབྱོར་བ་
ཚང་། ཆོས་དར་བའི་ཡུལ་དབུས་སུ་སྐྱེས་པས་ཡུལ་ཁྱད་པར་ཅན་གྱི་འབྱོར་
བ་ཚང་། མིག་སོགས་དབང་པོ་ཚང་བས་དབང་པོའི་ཡོན་ཏན་གྱི་འབྱོར་པ་
ཚང་། ཕ་དང་མ་བསད་པ་སོགས་མཚམས་མེད་ཀྱི་ལས་བྱས་པ་ལྟ་བུའི་ལས་
ཀྱི་མཐའ་མ་ལོག་པས་བསམ་པ་ཁྱད་པར་ཅན་གྱི་འབྱོར་པ་ཚང་། དད་པ་སྐྱེ་
བའི་གནས་སངས་རྒྱས་ཀྱི་བསྟན་པ་ལ་དད་པ་རྙེད་པས་རང་རྒྱུད་དད་པའི་

ལམ་གྱི་སྔོན་འགྲོ་གསལ་བར་བྱེད་པའི་ཡིག་ཆུང།
འབྱོར་བ་ཚང་པའོ། །
གཉིས་པ་མཐུན་རྐྱེན་གཞན་ཡུལ་གྱི་རྒྱུད་ནས་གཙོ་བོར་
ཚང་དགོས་པའི་གཞན་འབྱོར་ལྔ་ནི། སངས་རྒྱས་བྱོན་དང་དེས་ཆོས་
གསུངས། །བསྟན་པ་གནས་དང་དེའི་རྗེས་འཇུག གཞན་ཕྱིར་སྙིང་ནི་བརྩེ་
བའོ། །ཞེས་པ་ལྟར། ད་ལྟའི་བསྐལ་པ་འདིར་སངས་རྒྱས་ཤཱཀྱ་ཐུབ་པ་འཇིག་
རྟེན་དུ་བྱོན་པས་སྟོན་པ་ཁྱད་པར་ཅན་གྱི་འབྱོར་པ་ཚང་། སངས་རྒྱས་དེ་
ཡིས་ཆོས་གསུངས་པས་དམ་པའི་ཆོས་ཀྱི་འབྱོར་པ་ཚང་། ཆོས་སངས་རྒྱས་
ཀྱི་བསྟན་པ་དེང་སང་གནས་ཡོད་པས་དུས་ཁྱད་པར་ཅན་གྱི་འབྱོར་པ་
ཚང་། རང་ཉིད་ཀྱང་བསྟན་པའི་ཆོས་སྒོ་ལ་ཞུགས་ཐུབ་པས་རང་གི་སྐལ་པའི་
འབྱོར་པ་ཚང་། གཞན་སྡུག་བསྔལ་ལས་སྐྱབས་པའི་ཕྱིར་སྙིང་བརྩེ་བའི་དགེ་
བའི་བཤེས་གཉེན་གྱི་ཐུགས་རྗེས་ཟིན་པས་གྲོགས་ཁྱད་པར་ཅན་གྱི་འབྱོར་པ་
ཡང་ཚང་བའོ། །དེ་ལྟར་ན། དལ་བ་བརྒྱད་དང་། འབྱོར་པ་བཅུ་སྟེ་ཆོས་བཅོ་
བརྒྱད་ཚང་བའི་ལུས་རྟེན་ཁྱད་པར་ཅན་འདི་ངོ་བོའི་སྒོ་ནས་རྙེད་དཀའ་བའི་
ཚུལ་དང་།
གཉིས་པ་རྒྱུའི་སྒོ་ནས་རྙེད་པར་དཀའ་བ་ནི། དབུ་མ་འཇུག་པ་
ལས། མངོན་མཐོའི་རྒྱུ་ནི་ཚུལ་ཁྲིམས་ལས་གཞན་མེད། །ཅེས་དང་། མཛོད་
ལས། མཐོ་རིས་དོན་དུ་ཚུལ་ཁྲིམས་དང་། ཞེས་པ་ལྟར་ཆོས་སྒྲུབ་ཏུ་རུང་བའི་
ལྷ་དང་མིའི་ལུས་ཐོབ་པ་ལ། རྒྱུ་ཚེ་འདི་ལ་རབ་ཏུ་བྱུང་སྟེ། དགེ་ཚུལ་སློང་གི་

སྡོམ་པ་རྣམ་པར་དག་པ་རེ་ཇི་སྲིད་འཚོ་བའི་བར་ངེས་པར་བསྲུངས་དགོས་
པ་དང་། གསོ་སྦྱོང་འདོད་སྤྱོད་ལྷ་ལུས་ཡིད་འོང་བ། །སྐྱེས་པ་བུད་མེད་དག་
ལ་ལྷག་པར་གཅེས། །ཞེས་པ་ལྟར། ཐ་ན་ཁྱིམ་པ་ཕོ་མོས་ཉ་སྟོང་ཚེས་བརྒྱད་ལྟ་
བུའི་ཚེས་བཟང་རྣམས་སུ། དཀོན་མཆོག་གསུམ་ལ་སྐྱབས་སུ་འགྲོ་བ་གཞིར་
བཟུང་གིས་བསྙེན་གནས་སམ། ཐེག་པ་ཆེན་པོའི་གསོ་སྦྱོང་གི་སྡོམ་པ་ཡང་
ཡང་བླངས་ཏེ་ཚུལ་བཞིན་དུ་བསྲུངས་ནུས་ན་གནས་སྐབས་སུ་ཡང་ལྷ་མིའི་
ལུས་རྟེན་བཟང་པོ་ཅི་རིགས་ཐོབ་པར་གསུངས་པས། དལ་འབྱོར་ཆོས་ལྡན་
གྱི་ལུས་རྟེན་ཁྱད་པར་ཅན་ཐོབ་པའི་རྒྱུ་ཚོགས་དེ་རྣམས་རང་དགར་འཛོམ་
དཀའ་བའི་ཚུལ་དང་། གསུམ་པ་དཔེ་ཡི་སྒོ་ནས་རྙེད་པར་དཀའ་བ་ནི། སྤྱོད་
འཇུག་ལས། རྒྱ་མཚོ་ཆེར་གཡེང་གཉའ་ཤིང་གི །བུ་གར་རུས་སྦལ་མགྲིན་
ཆུད་ལྟར། །དེ་ཉིད་ཕྱིར་ན་བཅོམ་ལྡན་གྱིས། །མི་ཉིད་ཤིན་ཏུ་ཐོབ་དཀར་
གསུངས། །ཞེས་བརྟགས་པ་མཐའ་བཟུང་གི་དཔེའི་དབང་དུ་བྱས་ཏེ། དེ་
ཡང་སྟོང་གསུམ་འཇིག་རྟེན་གྱི་ཁམས་ཀྱི་རྒྱ་ཁྱོན་དང་མཉམ་པའི་རྒྱ་མཚོ་
ཆེན་པོ་གཅིག་གི་ཁར། རླུང་གིས་ཕྱོགས་ཀུན་ཏུ་བསྐྱོད་དེ་རྣམ་པར་གཡེང་
བའི་གཉའ་ཤིང་འདོམས་གང་ཙམ་གྱི་དཀྱིལ་དུ་བུ་ག་ཡོད་པ་དང་། རྒྱ་མཚོ་
དེའི་གཏིང་རུམ་ན། མིག་མེད་པའི་རུས་སྦལ་ཞར་བ་གཅིག་ཡོད་པ་ལ། དེས་
ལོ་བརྒྱ་རེ་རྫོགས་པ་ན། རྒྱ་མཚོའི་ཁར་མགོ་བོ་འབུར་ཙམ་རེ་བྱས་པ་དང་
མཉམ་དུ་ཁོའི་མགྲིན་པ་གཉའ་ཤིང་གི་བུ་གའི་ནང་དུ་ཆུད་པར་དཀའ་བའི་

ལམ་གྱི་སྔོན་འགྲོ་གསལ་བར་བྱེད་པའི་ཡིག་ཆུང།
དཔེ་ལས་ཀྱང་། དུད་འགྲོ་སོགས་ངན་སོང་བའི་ལུས་རྟེན་འཕོས་ཏེ་ཆོས་ལྡན་
གྱི་མི་ལུས་རྙེད་པར་དཀའ་བ་སོགས། སངས་རྒྱས་ཀྱིས་མདོ་ལས། མིའི་ལུས་
རྟེན་རྙེད་དཀའ་བའི་དཔེ་དུ་མར་གསུངས་པའི་ཚུལ་དང་།
བཞི་པ་གྲངས་ཀྱི་སྒོ་ནས་རྙེད་དཀའ་བ་ནི། མདོ་ལས། མཐོ་རིས་ལ་
གནས་པའི་སེམས་ཅན་གྱི་གྲངས་ནི། སེན་མོའི་སྟེང་གི་རྡུལ་དང་མཚུངས་པ་
དང་། ངན་སོང་དུ་གནས་པའི་སེམས་ཅན་གྱི་གྲངས་ནི། ས་ཆེན་པོའི་རྡུལ་
དང་མཚུངས་པར་གསུངས་པ་དང་། ཡང་དམྱལ་བ་པའི་སེམས་ཅན་ནི་ས་
ཆེན་པོའི་རྡུལ་ཙམ་མོ། ཡི་དྭགས་ནི་ཁ་བ་དང་བུ་ཡུག་འཚུབ་པ་བཞིན་
ནོ། །དུད་འགྲོ་ནི་ཆང་འགག་གི་སྦང་མ་ལྟ་བུའོ། །ཞེས་སོགས་གསུངས་
ཤིང་། འགྲོ་བ་རིགས་དྲུག་སོ་སོའི་ལུས་དངོས་སུ་མ་ཐོབ་པའི་བར་དོའི་སེམས་
ཅན་གྱི་གྲངས་ཚད་ཀྱང་བསམ་གྱིས་མི་ཁྱབ་ཅིང་། ལུས་རྟེན་ཐོབ་པ་ལ་མཐོ་
རིས་ལྷ་མིའི་ལུས་རྟེན་ཐོབ་པ་དེ་ཇི་ལྟར་ཤིན་ཏུ་ཉུང་བའི་ཚུལ་ཡང་། ཡུལ་
ཕྱོགས་དང་། གྲོང་ཚོ་དང་། དུད་ཚང་གཅིག་ལྟ་བུ་རྣམས་ཀྱི་མི་དང་། གཞན་
དུད་འགྲོ་རྟ་བོང་དང་། ར་ལུག་བ་གླང་། ཁྱི་ཕག རི་དྭགས། བྱ་དང་བྱེའུ། འབུ་
སྲིན་འདྲ་མིན་སོགས་ཀྱི་གྲངས་དང་བསྡུར་ན། སྤྱིར་མི་ལུས་ཐོབ་པ་ཤིན་ཏུ་
ཉུང་བ་དང་། དེ་ལས་ཀྱང་ཆོས་ལྡན་གྱི་མི་ལུས་ཐོབ་པ་དེ་དཀོན་པའི་ཚུལ་
རྣམས་སེམས་པར་བྱས་ཏེ། དལ་འབྱོར་རྙེད་པར་དཀའ་བར་སྒོམ་པར་བྱའོ། །

འཆི་བ་མི་རྟག་པའི་ཚུལ་ལ་བསམ་པ
གཉིས་པ་འཆི་བ་མི་རྟག་པའི་ཚུལ་ལ་བསམ་པ་ནི། འདི་ཉིད་ཀྱི་ལྟོ་གོས་
གནས་ཡོ་སོགས་ཆེད་དུ་གཉེར་བའི་བྱ་གཞག་ཁོ་ན་ལ་གཡེང་མ་ཤོར་
བ། འཆི་བ་མི་རྟག་པ་དྲན་ཏེ། འཇིག་རྟེན་སྐྱེ་བ་ཕྱི་མ་ཕན་ཆད་ཀྱི་ཆེད་
དུ་དགེ་བའི་ཆོས་གྲུབ་ཅིང་སྡིག་པ་སྤོང་བའི་ཐབས་ལ་ཅུང་ཟད་འབད་
པར་བྱ་རིགས་ཏེ། དེ་ཡང་མདོ་ལས། སྲིད་གསུམ་མི་རྟག་སྟོན་ཀའི་སྤྲིན་
དང་འདྲ། །འགྲོ་བའི་སྐྱེ་འཆི་གར་ལ་ལྟ་དང་མཚུངས། །སྐྱེས་བུའི་ཚེ་སྲོག་
ནམ་མཁའི་གློག་འགྱུ་དང་། །རི་གཟར་འབབ་ཆུ་བཞིན་དུ་མྱུར་མགྱོགས་
འགྲོ། །ཞེས་སྤྱིར་སྲིད་པ་གསུམ་པོ་ཐམས་ཅད་མི་རྟག་པ་སྟོན་དུས་ཀྱི་སྤྲིན་
དང་འདྲ་བ་དང་། ཁྱད་པར་འགྲོ་བ་རིགས་དྲུག་གི་སེམས་ཅན་རྣམས་ཀྱི་
སྐྱེ་བ་དང་འཆི་བའི་ཚུལ་མཐོང་ན། གཅིག་རྗེས་སུ་གཅིག་མྱུར་དུ་འཇུག་པ་
སྟེ། ཟློས་གར་ལ་ལྟས་པ་དང་འདྲ་ཞིང་།
དེ་ལས་ཀྱང་མི་རྣམས་ཀྱི་ཚེ་སྲོག་མི་རྟག་པའི་ཚུལ་ནི། གང་དུ་
ཡང་ནི་འཆི་བས་མི་ཚུགས་པའི། །ས་ཕྱོགས་དེ་ནི་ཡོད་པ་མ་ཡིན་ཏེ། །བར་
སྣང་ལ་མེད་རྒྱ་མཚོའི་ནང་ན་མེད། །རི་བོའི་གསེབ་ཏུ་ཞུགས་ཀྱང་མི་ཕན་
ནོ། །ཞེས་གསུངས་པ་ལྟར། ས་ཕྱོགས་དང་། ནམ་མཁའ། རྒྱ་མཚོའི་གཏིང་
རུམ། རི་བོའི་གསེབ་སོགས་གང་དུ་གབ་ཅིང་། བྲོས་ཏེ་གཟུར་ཀྱང་འཆི་

ལམ་གྱི་སྔོན་འགྲོ་གསལ་བར་བྱེད་པའི་ཡིག་ཆུང།
བདག་གི་ཁ་ནས་ཐར་ས་མེད་ཅིང་། དེ་ཡང་སྐྱེ་བའི་ཐ་མར་འཆི། འདུས་པའི་
ཐ་མར་འབྲལ། བརྩིགས་པའི་ཐ་མར་འགྱེལ། བསགས་པའི་ཐ་མར་ཟད་ཟེར་
བ་འདུས་བྱས་ཀྱི་ཆོས་ཉིད་ཡིན་པར་བརྟེན། ཁམས་གསུམ་གང་དུ་སྐྱེ་བ་ཞིག་
བླངས་ཕྱིན་ཆད་འཆི་རྒྱུ་ཁོ་ནར་ངེས་པ་དང་། སྤྱོད་འཇུག་ལས་ཀྱང་། ཉོན་
མོངས་ཉ་པས་ཤོར་ནས་ནི། །སྐྱེ་བའི་རྒྱར་ནི་ཆུད་པར་གྱུར། །འཆི་བདག་ཁར་
ནི་སོང་གྱུར་པ། །ཅི་སྟེ་ད་དུང་མི་ཤེས་སམ། །ཞེས་པ་ལྟར། རྒྱའི་ནང་དུ་ཟིན་
པའི་ཉ་དང་། བསོད་པར་ངེས་པའི་བཙོན་མི་དང་། བཤས་རའི་ནང་དུ་ཆུད་
པའི་ཕྱུགས་དང་། སྙི་ལ་ཟིན་པའི་རི་དྭགས་ཇི་ལྟ་བ་བཞིན། འཆི་བདག་
གིས་བསོད་ངེས་ཅན་ཡིན་པ་དང་། དེའི་ཐོག་ཏུ་ད་དུང་ནམ་འཆི་ཆ་མེད་
ཡིན་པ་སྟེ། མདོ་ལས། སང་དང་འཇིག་རྟེན་ཕྱི་མ་གཉིས། །གང་སྔ་རང་གིས་
མི་ཤེས་པར། །ཕྱི་མི་ཆོས་ལ་མི་འབད་ཅིང་། །སང་གི་ཆོས་ལ་འབད་རྣམས་
མཚར། །ཞེས་གསུངས་པ་ལྟར། ཚེ་གཞུག་དང་ཚེ་ཕྱི་མ། ལོ་ཕྱི་མ་དང་ཚེ་ཕྱི་
མ། ཟླ་བ་ཕྱི་མ་དང་ཚེ་ཕྱི་མ། ཞག་ཕྱི་མ་དང་ཚེ་ཕྱི་མ། དགོང་དྲོ་དང་ཚེ་ཕྱི་མ་
རྣམས་གང་སྔ་བ་ཡོང་ཐག་ཆོད་པའི་གདེང་ཚོད་རང་ལ་གཏན་ནས་མེད་པ་
ལ། འཇིག་རྟེན་པས་དེ་མ་ཤེས་ནས། ད་དུང་དོ་དགོང་དང་སང་ཉིན། ཟླ་བ་ཕྱི་
མ་དང་། ལོ་ཕྱི་མ་སོགས་ཚེ་གཞུག་དུས་ཚོད་ཡུན་རིང་པོ་ཞིག་སྡོད་བརྩིས་ཁོ་
ནའི་སྒོ་ནས། ཚོང་དང་སོ་ནམ། ཁང་བཟོ་འཛུགས་སྐྲུན། དགྲ་འདུལ་གཉེན་
སྒྲིག་སོགས་ལ་མགོ་འཁོར་ཏེ། མི་ཚེ་ཅུང་ཟད་སྡོད་རྒྱུ་ཡོད་པ་དེའང་སྟོང་ཟད་

འཕྲོ་རླག་ཤོར་བ་དེ་གྱོང་གུད་ཤིན་ཏུ་ཆེ་བའི་ཚུལ་དང་། འཕགས་པ་ཀླུ་སྒྲུབ་
ཀྱིས། ཚེ་འདི་གནོད་མང་རླུང་གིས་བཏབ་པ་དང་། །ཆུ་ཡི་ཆུ་བུར་ལས་ཀྱང་
མི་རྟག་ན། ཞེས། ཚེ་ནི་རླུང་ནང་གི་མར་མེ་དང་། ཆུ་ཡི་ཆུ་བུར་ལས་ཀྱང་
མི་རྟག་པའི་ཚུལ་གསུངས་ཤིང་། སྤྱོད་འཇུག་ལས་ཀྱང་། ན་དང་མི་ན་ཀུན་
གྱིས་ཀྱང་། གློ་བུར་ཚེ་ལ་ཡིད་མི་བརྟན། །ཞེས། ན་བ་དང་། མི་ན་བ། ཕོ་མོ་
རྒན་གཞོན་གང་ཡིན་ཀྱང་། སུ་སྔོན་མར་འཆི་བ་སོགས་ཀྱི་ཡིད་བརྟན་མེད་
པར་གསུངས་པ་དང་། འཆི་བའི་རྐྱེན་ལ་ཡང་ངེས་པར་མེད་པ་སྟེ། མེས་ཚིག་
པའམ། ཆུས་ཁྱེར་བའམ། ས་གཡོ་ཁང་ཞིག་སོགས་ཀྱིས་འཆི་བའམ། གནམ་
ཐོག་གམ། གཅན་གཟན་ནམ། དགྲ་འདྲེ་སོགས་ཀྱི་གནོད་པའི་རྐྱེན་གྱིས་
འཆི་བའམ། ནང་གི་རླུང་མཁྲིས་བད་ཀན་སོགས་ནད་དང་། གཞན་ཡང་ཁ་
ཟས་སོགས་ཟ་ཉེས་པ་དང་། སྨན་སྤྱད་མ་འཕྲོད་པ་དང་། སྦྱར་དུག་སོགས་
རྐྱེན་གང་གིས་འཆི་ངེས་པར་མེད་པ་དང་། དེ་ཡང་དངོས་སུ་འཆི་རྐྱེན་དང་
ཕྲད་དེ་འཆི་བའི་དུས་ལ་བབ་པ་ན། ཚེ་ལ་མཐུད་རྒྱུ་ཡང་མེད། གཤིན་རྗེའི་
ཁྲིམས་ལ་ཕྱིར་འཐེན་བྱ་རྒྱུ་ཡང་མེད་པ་སྟེ། དབང་ཤུགས་བཙན་པོས་ཁེབ་
པ་མེད། ཕྱུག་པོའི་ནོར་གྱིས་སླུ་རྒྱུ་ཡང་མེད། བུ་དཔའ་བོས་ལན་སློག་རྒྱུ་ཡང་
མེད། རྡར་མས་བྲོས་ཁུང་ཡང་མི་རྙེད། མདོར་ན་ཐབས་ཤེས་གང་ཡང་མེད་
པར། ཡུལ་མི་དང་། གཉེན་ཉེ། ཁང་ཁྱིམ། རྒྱུ་ནོར། ལུས་ཁོག་དང་བཅས་པ་
ཚང་མ་ཤུལ་དུ་བཞག་ནས། གྲོགས་གཞན་མེད་པར་རང་རྣམ་པར་ཤེས་པ་

ལམ་གྱི་སྔོན་འགྲོ་གསལ་བར་བྱེད་པའི་ཡིག་ཆུང།
གཅིག་པུ། ལས་ཀྱི་རླུང་དམར་དྲག་པོའི་རྒྱབ་ནས་འདེད། འཇིགས་པའི་མུན་
པ་ནག་པོས་མདུན་ནས་བསུས། ཟད་མེད་ཀྱི་བར་དོའི་འཕྲང་རིང་བརྒྱུད་
དེ། ལམ་རྒྱུས་མེད་ཀྱི་ཚེ་ཕྱི་མའི་རྒྱལ་ཁམས་སྟོང་པར་འགྲོ་དགོས་པའི་དུས་
ཚོད་ཅིག་ཡོང་ངེས་ཅན་ཡིན་པའི་ཚུལ་ལ་བསམས་ཏེ། བློ་སྣ་ཆོས་ལ་བསྐུལ་
ཞིང་འཆི་བ་མི་རྟག་པར་ཡང་ཡང་སྒོམ་པར་བྱའོ། །
ལས་རྒྱུ་འབྲས་ཀྱི་ཚུལ་ལ་བསམ་པ།
གསུམ་པ་ལས་རྒྱུ་འབྲས་ཀྱི་ཚུལ་ལ་བསམ་པ་ནི། དེ་ལྟར་ན་ནམ་ཞིག་ཚེའི་
འཕེན་པ་རྫོགས་ཏེ་འཆི་བའི་དུས་ཀྱི་ཚེ་ན། སྐྱེ་བ་ཕྱི་མར་ཅི་ལྟར་འགྱུར་
བ་ནི། རང་གིས་འཁོར་བ་ཐོག་མ་མེད་པ་ནས་ད་ལན་གྱི་ཚེ་འདིའི་བར་
དུ་བསགས་པའི་དགེ་སྡིག་གི་ལས་ལ་རགས་ལས་པ་དང་། ལས་ནི་རང་
གི་སེམས་ཀྱི་རྗེས་སུ་འབྲང་བ་སྟེ། འཕགས་པ་ཀླུ་སྒྲུབ་ཀྱིས། དུས་ཀྱིས་ཉེས་
ཏེ་རྒྱལ་པོ་འགྲོ་གྱུར་ཚེ། །ལོངས་སྤྱོད་མཛའ་དང་གཉེན་བཤེས་རྗེས་མི་
འབྲང་། །རྒྱལ་པོ་ཁྱོད་ནི་གང་དང་གར་འགྲོར་ཡང་། །ལས་ནི་གྲིབ་མ་བཞིན་
དུ་རྗེས་སུ་འབྲངས། །ཞེས། འཆི་བའི་དུས་ཀྱིས་ཉེས་ཏེ་འཇིག་རྟེན་སྐྱེ་བ་ཕྱི་
མའི་ལམ་དུ་འགྲོ་དགོས་ཤར་བའི་ཚེ་ན། བཙན་དྲག་ཅན་གྱི་ས་བདག་རྒྱལ་
པོ་ཞིག་ཡིན་ཀྱང་། རང་གི་ལོངས་སྤྱོད་རྒྱུ་ནོར་དང་། མཛའ་བཤེས་གཉེན་
ཉེ། བཙུན་མོ་སྲས་བློན། འཁོར་འབངས་སོགས་གཅིག་ཀྱང་ཁྱེར་དབང་

དང་། ཁྲིད་དབང་མེད་པ་ལ། རང་ཉིད་མཐོ་རིས་དང་། ངན་སོང་གི་གནས་
རིས་གང་དང་གང་འགྲོ་ཡང་། རང་གིས་བྱས་ཤིང་བསགས་པའི་ལས་དེ་
དག་ནི། ལུས་ཀྱི་གྲིབ་ནག་བཞིན་དུ་རང་གི་རྗེས་སུ་འབྲངས་བས། བདེ་
སྡུག་གང་ཞིག་མྱོང་བར་འགྱུར་བ་ནི་དགེ་སྡིག་གི་ལས་ཀྱི་དབང་དུ་འགྱུར་
བར་གསུངས་པ་དང་། མདོ་ལས། ལུས་ཅན་ཀུན་གྱི་ལས་རྣམས་ནི། །བསྐལ་པ་
བརྒྱར་ཡང་ཆུད་མི་ཟ། །ཚོགས་ཤིང་དུས་ལ་བབས་པ་ན། །འབྲས་བུ་སྨིན་པར་
ཉིད་དུ་འགྱུར། །ཞེས་ལུས་ཅན་ནམ་སེམས་ཅན་མཆོག་དམན་བར་མ